CELEX: 62012TN0412
Language: sk
Date: 2012-09-17 00:00:00
Title: Vec T-412/12: Žaloba podaná 17. septembra 2012 — bpost/Komisia

10.11.2012   
            
            
               SK
            
            
               Úradný vestník Európskej únie
            
            
               C 343/20
            
         Žaloba podaná 17. septembra 2012 — bpost/Komisia
   (Vec T-412/12)
   2012/C 343/34
   Jazyk konania: angličtina
   
      Účastníci konania
   
   
      Žalobkyňa: bpost (Brusel, Belgicko) (v zastúpení: D. Geradin, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil články 2, 5, 6 a 7 rozhodnutia Komisie z 25. januára 2012 o opatrení SA.14588 (C 20/09), ktoré Belgicko zaviedlo v prospech spoločnosti De Post-La Poste, teraz „bpost“, uverejneného v Úradnom vestníku EÚ29. júna 2012 (Ú. v. EÚ L 170, 2012, s. 1),
            
         
               —
            
            
               zaviazal žalovanú na náhradu trov konania
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod založený na porušení článku 106 ods. 2 a článku 107 ods. 1 a 3 ZFEÚ, zjavne nesprávnom posúdení a porušení zásady rovnosti zaobchádzania z dôvodu nesprávneho záveru, že sieť pobočiek prevádzkovaná bpost nebola samostatnou službou všeobecného hospodárskeho záujmu („SVHZ“) a v dôsledku toho nesprávneho zistenia, že náhrada získaná od Belgicka za sieť pobočiek predstavovala nadmernú náhradu.
            
         
               2.
            
            
               Druhý žalobný dôvod založený na porušení článku 106 ods. 2 a článku 107 ods. 1 a 3 ZFEÚ a zjavne nesprávnom posúdení z dôvodu nesprávneho záveru, že náklady na sieť pobočiek vyplývajúce zo záväzku univerzálnej služby nemožno zohľadniť pri výpočte sumy ziskov v oblasti univerzálnej služby, ktoré presahujú úroveň primeraného zisku.
            
         
               3.
            
            
               Tretí žalobný dôvod založený na porušení článku 107 a článku 106 ods. 2 ZFEÚ a porušení zásady proporcionality a rovnosti zaobchádzania z dôvodu nesprávneho záveru, že čisté náklady SVHZ s výnimkou poštovej služby musia byť započítané so ziskami v oblasti univerzálnej služby v rozsahu, v ktorom tieto zisky presahujú úroveň primeraného zisku.
            
         
               4.
            
            
               Štvrtý žalobný dôvod založený na porušení článku 107 a článku 106 ods. 2 ZFEÚ, ako aj na porušení zásady zákazu retroaktivity z dôvodu úplného opomenutia preniesť nedostatočné náhrady v prospech bpost naakumulované v období rokov 1992 až 2005, aby sa započítali so sumami údajných nadmerných náhrad v prospech bpost v období rokov 2006 až 2010.